2019. gada 17. jūlijā Rīkojums Nr. 363

Rīgā (prot. Nr. 33 31. §)

**Par valsts nekustamo īpašumu nodošanu bez atlīdzības Viļānu novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Izglītības un zinātnes ministrijai nodot bez atlīdzības Viļānu novada pašvaldības īpašumā šādus valsts nekustamos īpašumus, kas ierakstīti zemesgrāmatā uz valsts vārda Izglītības un zinātnes ministrijas personā, pašvaldības autonomo funkciju īstenošanai saskaņā ar likuma "Par pašvaldībām" 15. panta pirmo daļu:

1.1. nekustamo īpašumu (nekustamā īpašuma kadastra Nr. 7817 003 0272) – zemes vienību 0,254 ha platībā (zemes vienības kadastra apzīmējums 7817 003 0272) un divas būves (būvju kadastra apzīmējumi 7817 003 0272 001 un 7817 003 0272 002) – Kultūras laukumā 1, Viļānos, Viļānu novadā;

1.2. nekustamo īpašumu (nekustamā īpašuma kadastra Nr. 7817 504 0405) – četras būves (būvju kadastra apzīmējumi 7817 004 0404 012, 7817 004 0404 013, 7817 004 0404 014 un 7817 004 0404 015) – Mehanizatoru ielā 23/1, Viļānos, Viļānu novadā.

2. Viļānu novada pašvaldībai šā rīkojuma 1. punktā minētos nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.

3. Viļānu novada pašvaldībai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Viļānu novada pašvaldība nodrošina šā rīkojuma 1. punktā minēto funkciju īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A. K. Kariņš

Izglītības un zinātnes ministre I. Šuplinska